# Πετανκ (petanque)

Το πετάνκ (pétanque) ή εδαφοσφαίριση είναι παιχνίδι αλλά και άθλημα που παίζεται με βαριές μεταλλικές σφαίρες. Είναι ένα άθλημα για ανθρώπους κάθε ηλικίας!
Πώς παίζεται το πετάνκ;
Παίζεται σε ανοιχτό χώρο, αποτελεί μέσο για ψυχαγωγία και κοινωνικοποίηση.
Δύο ομάδες προσπαθούν να ρίξουν τις μεταλλικές μπάλες τους όσο πιο κοντά γίνεται σε μια μικρή μπάλα-στόχο.
Πρώτα, ένας παίκτης ρίχνει τη μπάλα-στόχο μέσα στο γήπεδο.
Μετά, οι παίκτες, ο ένας μετά τον άλλον, ρίχνουν τις μπάλες τους από έναν κύκλο στο έδαφος, προσπαθώντας να τις φέρουν πιο κοντά στον στόχο.
Πάντα παίζει η ομάδα που έχει την πιο μακρινή μπάλα, μέχρι να πλησιάσει.
Όταν τελειώσουν οι μπάλες, η ομάδα με την πιο κοντινή κερδίζει τον γύρο και παίρνει έναν πόντο για κάθε μπάλα της που είναι πιο κοντά στον στόχο από τις μπάλες του αντιπάλου.
Νικήτρια είναι η ομάδα που θα φτάσει πρώτη στους 13 πόντους!
Το ήξερες ότι το πεντάνκ έχει τις ρίζες του στα αρχαία χρόνια; Ψάξε και άλλα παιχνίδια της αρχαιότητας ή σύγχρονα που μοιάζουν με το πετάνκ και παίζονται με μπάλες!